See saade jõuab teieni
Andrew Wommack'i teenistuse sõprade ja partnerite abil.
Tähistame 40. aastapäeva,
jagades sõnumit Jumala tingimusteta armastusest ja armust.
EVANGEELIUMI TÕDE
Täna illustreerib Andrew elumuutvat Jumala Sõna väge
teemaga "Vaim, hing ja ihu".
Annan sõna Andrewle.
Tere tulemast vaatama "Evangeeliumi tõde".
Täna jätkan teemal, mis on arvatavasti üks mu lemmik.
Jumal kasutas seda, et muuta mu elu
ja olen näinud seda ka paljude inimeste eludes.
Räägin meeleldi teemal "Vaim, hing ja ihu".
Äratundmine, et olen vaim ja vaimureaalsuses
on minus kõik vaimulikud tõed ning hinge ja ihu vahel käib suhtlus.
See muutis mu elu.
Enne kui jätkan õpetusega, siis annan teada,
et kordustrükis ilmus raamat "Vaim, hing ja ihu".
Sellega lisandub õppejuhend,
kus on erinevad õppetunnid ja ka õpetamiseks
välja toodud küsimused, et saaksid küsida ja saada vastuseid.
Raamatu alguses on ka CD,
mida saad piiramatult kopeerida, et saaksid inimestega jagada.
Selle eesmärk on õpetada pühapäevakoolis või piibliõppes.
See on ka hea isiklikuks õppeks,
aga olen tõesti põnevil, et sellega saab ka teisi juhendada.
Ma tõesti usun, et see üks-ühele kristlik põhitõde.
See peaks olema esimene õppetund peale uussündi.
Kui neil on kindlalt selged need tõed,
mida õpetan antud teemal, siis rajab see vundamendi,
mis lubab kristlasel kasvada ning edasi areneda.
Paljude jaoks see ei ole reaalsus.
Kindlasti ei olnud see ka mulle reaalsus.
Kui sain sellest aru, siis see avas mulle Jumala aarded.
Mu elu muutus.
Ka praegu elan selle järgi iga päev oma elus
ning kasutan igapäevaselt mingit osa nendest tõdedest.
Ma olen põnevil.
Tean, mida see on minu ja paljude elus teinud.
Usun, et see võib ka sinu elu muuta.
Kui armastad Jumalat
ja oled oma elu Issandale pühendanud
ning usud, et Tal on sulle rohkem varuks kui see,
kuid oled kogenud selles mingi laadi rahulolematust,
siis ma usun, et see õpetus on sinu vastus.
Edasine sügavam selgitus võib osutuda vajalikuks,
aga see on nagu tõe vundament, mis alustab protsessi,
et saaksid välja frustratsioonist, sest sa ei ole Jumalat mõistnud.
See teeb Jumala Sõna sinus elavaks.
Ma olen selle üle väga elevil.
Eelmine kord kasutasin kirjakohta 1. Tessaloonika 5:23,
et tuua välja fakti, et sul on vaim, hing ja ihu.
Enamik on neid termineid kuulnud, aga arvavad,
et hing ja vaim on vaid sama asja erinev väljend.
Ei! Sa oled kolmeosaline olend.
Sa ei ole vaid ihu ja hing, mida enamus inimesi mõistaks.
Tunned oma ihu ja oled sellega ühenduses
ning ka selle osaga, mis ei ole materiaalne.
Igaüks tunnetab emotsionaalset osa.
Tead kohe, kas oled õnnelik või kurb.
Meis on ka kolmas osa, mida Piibel kutsub vaimuks.
Kasutasin ka kirjakohta,
Johannese 3:6, kus Jeesus ütleb,
et vaimust sündinu on vaim ja lihast sündinu on liha.
Seega vaimusfäär on eraldi reaalsus,
kuid see ei ole sama, mis füüsiline reaalsus.
Need eksisteerivad samal ajal,
aga vaimureaalsust ei saa tunnetada füüsiliselt.
Viimaste päevade jooksul on mulle tulnud paar meili,
sest nad olid kuulnud tunnistust surnuist ülestõusmisest
ja tahtsid tõestust dokumentide näol
et oleksid selle ajalehes avaldanud ning saatnud inimestele.
Ma ei arva, et seda saab teha.
Olen näinud kolme inimest surnuist üles tõusmas.
Üks neist minu poeg.
Kui küsisin arstidelt, kas ta oli surnud,
siis nad ei öelnud seda välja.
Nad vältisid ja ütlesid vaid:
"Mitte keegi ei pääseks sellisest olukorrast eluga!"
Küsisin taas, kas ta oli surnud,
ning nad ütlesid: "Sellisest olukorrast,
millest tema läbi läks, on võimatu eluga pääseda."
Konfidentsiaalsest olid nad seda öelnud,
et ta oli surnud ja tal oli külmkapis lipik varba küljes.
Vastutuse tõttu seda ei öelda välja,
sest kui keegi oleks olnud surnud ning ta on juba külmkambris,
siis tekiks kahtlus inimese ellu ärkamise korral,
kui näha seda lihalikult, ilma Jumalat arvestamata,
et tegu oli arsti eksitusega.
Inimene võis sattuda elusana külmkambrisse.
See võib lõppeda kohtusse kaebamisega.
Isegi kui nad selle välja ütleks,
siis tekiks neil arstipraksises probleem meedikutega,
kes ei usu imedesse ja et surnud võivad ellu ärgata.
Nad kannataksid kriitika ja naeruvääristamise all,
kus neid kutsutaks religioosseteks fanaatikuteks.
Neilt küsitaks: "Võib-olla oli inimene hoopis koomas?"
Tahtsin jõuda selleni,
et füüsiliselt ei saa tõestada vaimureaalsuse eksisteerimist.
Ei ole võimalik tõestada, et Jumal tegi ime.
Skeptiline inimene võib alati väita,
et ta oli sügavas koomas ning sai valediagnoosi.
Kui Jeesus äratas Laatsaruse surnuist,
siis seal ei olnud arsti, kes oleks kinnitanud,
et ta oli neli päeva surnud.
Kui nad sama standardiga Jeesust mõõdaksid,
nagu minu puhul, ja nõuaksid dokumente,
arstide kinnitust ja lahkamise tunnistust,
siis nad ei saaks ka uskuda, et Laatsarus tõusis surnuist
või sünagoogi juhi tütar surnuist tõusis.
Seal ei olnud modernset arstiteaduslikku kinnitust.
Mõned inimesed on nii skeptilised, et nõuavad kõigele füüsilist tõendust.
Vaim on vaim ja liha on liha.
Tõestust on piisavalt.
Me oleme just välja andnud tervenemise dokumentaalfilmi 1. osa.
Seal on lugu Hanna Terradez'ist.
Ta kandis kolmeaastasena üheksakuuse lapse riideid.
Arstid ütlesid, et ta sureb ja midagi ei ole enam teha.
Ta sai hetkega terveks.
Talle tehti aasta jooksul igasuguseid analüüse.
Lõpuks võeti ka voolik kõhust välja ning raportisse kirjutati "ime".
Mõningaid ka see ei rahuldaks.
Seda ei saa tõestada.
Vaim on vaim ja liha on liha.
Need, kes üritavad leida füüsilisi tõendeid vaimureaalsusest
sülitavad justkui tuulde.
Jeesus ütles, et vaim on vaimust ja mis liha on lihast.
Vaimureaalsust tuleb Sõnale põhinedes aktsepteerida.
Mõned vaatajad võivad öelda: "Sellest ei piisa, vajan tõendeid!"
Olen kuulnud lugusid,
kus surija pannakse kaalule ja viimase hingetõmbe ajal
on märgatud, et kaal mingil määral väheneb.
Midagi nagu lahkuks ihust, mis vastavalt Piiblile
on vaim ja hing, mis surma hetkel eraldub.
Sellele üritatakse leida füüsilisi tõendeid,
et meie sees on vaimne olend, kuid seegi ei rahulda lõpuks kedagi.
Taas ma ütlen, et vaim on vaim ja liha on liha.
Ainus viis, kuidas teada vaimureaalsuses toimuvat..
Johannese 6:63 ütles Jeesus:
"Sõnad, mis ma teile olen rääkinud, on vaim ja elu."
Selleks, et teada, mis toimub vaimureaalsuses,
on vaja vaadata Jumala Sõna.
Johannese 4:24 ütleb, et Jumal on Vaim.
Jumal on ilmutanud vaimureaalsuse, selle maailma, kus Ta elab,
läbi oma Sõna, mis Ta on meile andnud.
Meil on vaja võtta Tema Sõna
kui tõestust sellele, mis on vaimne tõde ja reaalsus.
Jakoobuse 1:22-23.
"Aga olge sõna tegijad
ja mitte üksnes kuuljad, pettes iseendid.
Sest kui keegi sõna kuuleb, aga selle järgi ei tee,
siis ta sarnaneb mehega,
kes vaatleb oma ihulikku palet peeglist.
Ta vaatles ennast, läks minema ja unustas varsti, missugune ta oli.
Kes on aga kummargil vaadanud vabaduse täiuslikku seadusse
ja sellesse ka jääb, ei ole unustav kuulja,
vaid tegude tegija - see on õnnis oma tegemises."
Need värsid samastavad Jumala Sõna peegliga.
Kui tahad näha, kas juuksed on korras,
siis vaatad peeglisse.
Tegelikult näed sa oma juuste peegeldust,
aga oled õppinud seda peegeldust kasutama vastavalt vajadusele.
Kui tahad näha enda vaimu, siis selleks ei ole füüsilist peeglit
ega vaimset peeglit nähtavas reaalsuses.
Teadus ei saa tõestada, milline on su vaim.
Vaim on vaim ja liha on liha.
Kuidas siis seda teada?
Vaata Jumala Sõna ja usalda seda,
nii nagu sa usaldad peeglit, millesse vaatad.
Sa usaldad peegelpilti ja Jumala Sõna puhul
pead aru saama, et see on vaimne peegel.
Kui keegi küsib: "Kuidas sul läheb?",
siis enamik vastaks vastavalt enesetundele või hingeseisundile.
"Mul on valud, olen väsinud ja unine.."
"Olen heidutatud, kurb või õnnistatud, õnnelik.."
See kõik on seotud su ihu ja hingega.
Kui vastaksid sellele küsimusele vaimus,
siis kuidas sa tead oma vaimu seisundit?
Siin on peegel.
Näiteks avad Efesose 1:3.
"Kiidetud olgu Jumal ja meie Issanda
Jeesuse Kristuse Isa, kes meid on taevast
õnnistanud kõige vaimuliku õnnistusega Kristuses."
Saad oma vaimu kohta teada vaadates peeglisse, Piiblisse,
ja näed, et oled õnnistatud kõigi vaimulike õnnistustega.
Galaatia 5:22 ütleb:
"aga Vaimu vili on armastus, rõõm, rahu, pikk meel, lahkus,
headus, ustavus, tasadus, enesevalitsus."
See on sinu vaimus.
Kui keegi küsiks, kuidas su ihul läheb,
siis saad vastata, kas hästi või halvasti,
aga kui küsitakse vaimu kohta, siis Piibel ütleb,
et oled täis armastust, rõõmu ja rahu.
Mõned teist mõtlevad, et see ei ole reaalsus.
Ehk sa oled tõesti heidutatud ja stressis.
Piibel ütleb Galaatia 5:22, et oled täis armastust ja rõõmu
ning sa kordad seda, kuigi see ei ole nii,
lootes, et seda öeldes ja uskudes muutub see reaalsuseks.
Mõned tõlgendavad nii minu sõnu vääralt.
Vaimureaalsus on sama tõeline kui ihu- ja hingereaalsus.
Kõik nähtav.
Piibel ütleb Heebrea 11:3.
"Usus me mõistame,
et maailmad on valmistatud Jumala sõna läbi,
nii et nägematust on sündinud nähtav."
Märka, et kõik nähtav ja aineline:
tähed, päike, kuu, maa, puud, meie kõik loomad, õhk mida hingame
ja analüüsitav aines, mille olemasolu saab tõestada,
on loodud läbi selle, mida ei ole näha.
Loodu ei ole loodud eimillestki!
Paljud arvavad, et Jumal lõi maailmad eimillestki.
Ei! See loodi vaimsest reaalsusest.
Kõik eksisteeris Jumala südames.
Jumal on Vaim ja Tema oli enne loodu loomist.
Jumal lõi vaimsest mateeriast füüsiliselt nähtava mateeria.
Maailm ei loodud eimillestki.
Need on loodud vaimsest reaalsusest.
See tähendab, et vaimne sfäär on algallikas.
Kindlasti algallikas peab olema võimsam kui loodu.
Kui kõik on loodud vaimsest reaalsusest;
nähtamatutest asjadest, mis ei ole füüsilised.
Kui vaimne mateeria on algallikas, siis on see võimsam hiljem loodust.
Vaimne reaalsus eksisteeris enne füüsilist reaalsust.
See eksisteerib ka praegu koos füüsilise reaalsusega.
Issand on öelnud, et praegune maa ja taevad hävivad
ning vaimne reaalsus jätkub ka peale seda.
Vaimne reaalsus on võimsam,
sest see on eksisteerinud kauem kui aineline reaalsus.
See on võimsam, kuna sellel pole ainelise reaalsuse piiranguid.
See on võimsam, kuna see kestab ka igavikus,
kui see füüsiline reaalsus lõppeb ning luuakse uus taevas ja maa.
Vaimne reaalsus ei ole teooria ega pettekujutlus.
Kui Piibel ütleb, et mul on armastus, rõõm ja rahu,
siis mõnikord ma ei suuda seda oma viie meelega eristada,
sest olen hirmunud, mures ja vihane, sest keegi tegi haiget.
Mõned võivad öelda, et ma ei räägi tõtt.
Tõde on see, et vaimses reaalsuses olen identne Jumala Sõnas öeldule.
Minu uuestisündinud isikul on armastus, rõõm ja rahu.
Minu emotsioonides võib olla viha, aga see ei tee tühjaks Jumala Sõna.
See tähendab, et mu liha ja vaimu vahel on konflikt.
Kristliku elu võit ei seisne füüsilise reaalsuse eitamisel,
vaid mõistmisel, et see, kes olen vaimus, on tõeline mina.
Lasen vaimsel domineerida ja võtta üle füüsilise olemuse
ning negatiivsed emotsioonid, hirmud ja tunnetused.
Kui Jumal lõi Aadama ja Eeva..
Aja tõttu ma ei loe seda kõike, aga võite seda ise edasi uurida.
Kui 1. Moosese 1:27 ja 2:7 räägib inimese loomisest,
siis on öeldud, et inimene on loodud põrmust
ja tal oli füüsiline ning materiaalne ihu.
Aadama ihu oli nagu meie oma, aga selles ei olnud elu.
See oli nagu laip.
"..ja (Jumal) ja puhus tema ninasse eluhinguse:
nõnda sai inimene elavaks hingeks."
Ta puhus inimesesse ja temast sai elav hing.
Jumal andis talle vaimu.
Vanas Testamendis on sõna "eluhingus" tõlgitud "vaim".
Jumal pani inimesse vaimu ja sellel hetkel tuli temasse elu.
Elu tuleb vaimust, mitte füüsilisest reaalsusest.
Jakoobuse 2:26 ütleb:
"Sest nii nagu ihu ilma vaimuta on surnud,
nõnda on surnud ka usk ilma tegudeta."
Seega ihu ilma vaimuta on surnud.
See näitab, et vaim annab elu.
See sobitub ka sellega,
et Jumal puhus Aadamasse eluhinguse.
Temast sai elav hing.
Kui Jumal andis vaimu, siis kohe tuli ka elu.
Kui vaim lahkub, siis inimene sureb.
Vaim on see, mis annab elu.
Siin tuleb välja ka probleem, mis on enamus inimestel.
Nad ei tunnista vaimureaalsust ei väljaspool ega enda sees.
Nad ei tunnista, et nad on vaim, ja see annab neile elu.
Nad püüavad leida rahuldust füüsiliselt ja emotsionaalselt.
Nt rikkuses ja oma lihahimude rahuldamises.
Nad püüavad edasi anda elu
ja leida õnne ning elu eesmärki füüsiliselt ja praktiliselt.
Samas eitades vaimureaalsust ja inimese vaimu osa.
Tegelikkus on vastupidine, sest vaim annab meile elu.
Kui sa koged elu vaimus, siis võtad Jumala Sõna kui peeglit
ning hakkad õppima selle tõdesid, et leida Jumalat ja suhelda Temaga.
Kui su vaim tuleb elule, siis ei loe valu ihus
ega ka väljaarenemata hing või nälg ja muud füüsilised
tunnetused ja vajadused, mis ei ole leidnud lahendust.
Esineb mitmeid näiteid inimestest,
kes on leidnud nii palju rahulolu vaimureaalsusest,
et nad on suutnud taluda füüsilisi ja emotsionaalseid raskusi.
Nad on õnnelikud ja rõõmsameelsed.
Samas on miljoneid juhtumeid,
kus inimestel on edukus ja rahu ning kõik muu füüsilises sfääris,
aga on ikkagi täiesti rahulolematud, sest vaimuinimene ei ole rahul.
See on sügav!
See on üks enim vääriti mõistetud, kuid olulised inimkonna kontseptid.
Nad elavad füüsilises reaalsuses,
mõeldes, et kui nad ei saa midagi näha, maitsta,
kuulda, haista või kompida, siis seda ei ole olemas.
Su viis meelt jälgivad vaid su ihu ja emotsioone.
Meis on kolmas osa - vaim.
See on osa, mis annab elu.
Kui sa ei ole uuesti sündinud, siis vaim sinus on surnud.
See ei tähenda, et see ei toimi, aga see toimib surmas, mitte elus.
See on eraldatud Jumalast, kes on selle vaimu andnud
ja nii see toob esile vaid valu ja tragöödiaid.
See ei saa teha muud, kuna ta on surnud.
Kui sa sünnid uuesti,
siis sa saad uue vaimu, milles on kõik, mida vajad.
Ülejäänud kristlik elu ei seisne selles,
kuidas Jumalalt midagi paluda vaid avastada, mis sul on vaimus.
Lihameelsus asendub vaimumeelsusega.
See muudab kõike ja tegi seda minu elus.
See on alles algus, palju head on veel jagada.
Julgustan sind ka järgmisel korral kuulama saadet.
Lisaks on meil ka uued pakkumised.
Olen elevil, sest usun, et see võib aidata sul
mõista neid tõdesid ning ka neid edasi anda.
Teadustaja jagab selle kohta infot.
Palun helista või kirjuta.
Vaata saadet taas järgmisel korral,
kui jätkame õpetust "Vaim, hing ja ihu".
Andrew neljaosaline õpetus "Vaim, hing ja ihu"
on saadaval CD-l ja ka DVD-l.
Tellimiseks külasta meie kodulehte.
Võimalik on ka tellida samateemalist raamatut.
Kirjuta, helista või külasta me kodulehte.
Lisaks on saadaval teemakohane õppimisjuhend.
Kaasasolevat CD-d võite dubleerida.
Tellimiseks kontakteeru meiega.
Kasuta ekraanilolevat infot.
Kodulehel on ka palju materjali,
mida võid tasuta alla laadida ning jagada ka teistega.
Üle 400 õpetuse on vaid nupuvajutuse kaugusel.
Seal on üle 7 aasta telesalvestisi ja 10 aasta raadiosalvestisi.
See on tasuta veebilehel www.awme.net
Kirjutamiseks kasuta ekraanil olevat aadressi.
Ma tean, Issand puudutab täna paljusid.
Oled virgumas ellu, mõistes, et olemas on palju enamat,
kui vaid füüsiline ja emotsionaalne eksistents.
Tundsid selles elu, aga on veel palju vaja selgust.
Julgustan sind kasutama neid materjale.
Kui helistad, siis palu, et keegi palvetaks sinuga,
et võiksid saada sellest ilmutuse.
Telefonidele vastavad suurepärased inimesed.
Nad on küpsed kristlased, kes saavad sind aidata.
Helista materjalide tellimiseks ja küsi ka eestpalvet.
Üritused on juba toimunud.
Eestulevate ürituste kohta saad infot meie kodulehelt.
Vaata meid taas järgmine kord.
Füüsiliste piirangute tõttu
sa ei tea, mis on tõde vaimses reaalsuses.
Jumala Sõna on kui aken vaimu reaalsusesse.
Kui tahad näha, milline oled vaimu reaalsuses,
siis vaata Jumala Sõna, mis see ütleb ja usu seda.
Järgmisel korral saates "Evangeeliumi tõde".
Üritus toimus 2008. aastal.
Tõlge: Merle Morales